Legislatívne uznesenie Európskeho parlamentu z 25. apríla 2007 o uzavretí mnohostrannej Dohody medzi Albánskou republikou, Bosnou a Hercegovinou, Bulharskou republikou, Chorvátskou republikou, Európskym spoločenstvom, Islandskou republikou, Bývalou juhoslovanskou republikou Macedónsko, Nórskym kráľovstvom, Srbskom a Čiernou Horou, Rumunskom a Misiou Organizácie spojených národov pre dočasnú správu v Kosove o vytvorení Spoločného európskeho vzdušného priestoru (SEVP)



Úradný vestník 074 E , 20/03/2008 S. 0658 - 0659



P6_TA(2007)0153 Mnohostranná dohoda o vytvorení Spoločného európskeho vzdušného priestoru (SEVP) Legislatívne uznesenie Európskeho parlamentu z 25. apríla 2007 o uzavretí mnohostrannej Dohody medzi Albánskou republikou, Bosnou a Hercegovinou, Bulharskou republikou, Chorvátskou republikou, Európskym spoločenstvom, Islandskou republikou, Bývalou juhoslovanskou republikou Macedónsko, Nórskym kráľovstvom, Srbskom a Čiernou Horou, Rumunskom a Misiou Organizácie spojených národov pre dočasnú správu v Kosove o vytvorení Spoločného európskeho vzdušného priestoru (SEVP) Európsky parlament, - so zreteľom na návrh Komisie pre Radu (KOM(2006)0113) [1], - so zreteľom na svoje uznesenie zo 17. januára 2006 o rozvojovom pláne pre vonkajšiu politiku Spoločenstva v oblasti letectva [2], - so zreteľom na článok 103 ods. 2 rokovacieho poriadku, A. keďže s Rumunskom by sa po jeho vstupe do EÚ malo zaobchádzať inak ako s ostatnými štátmi, a keďže Bulharsko, napriek jeho vstupu, podlieha ochrannej klauzule v súvislosti s bezpečnostnými záujmami a preto by sa s ním malo zaobchádzať ako s treťou krajinou, B. keďže Rada prijala dočasnú dohodu navrhnutú Komisiou a čaká sa na ratifikáciu tejto dočasnej dohody všetkými jej stranami, C. keďže dohoda o Spoločnom európskom vzdušnom priestore (SEVP) je dôležitá predovšetkým ako rámcová dohoda na riešenie otázok spojených s letectvom vo vzťahoch s krajinami západného Balkánu, Islandu a Nórska a predstavuje vzor pre budúce dohody tohto druhu s ďalšími krajinami, Životné prostredie 1. konštatuje, že je dôležité, aby dohoda SEVP pokrývala súčasné a budúce právne predpisy EÚ o emisiách a ostatné opatrenia zamerané na zníženie vplyvu letectva na životné prostredie; 2. víta skutočnosť, že zmluvné strany akceptujú, že v budúcnosti môže byť letecký priemysel zahrnutý do systému obchodovania s emisiami; 3. zdôrazňuje význam dohody v zmysle vytvorenia podmienok na rozšírenie jednotného európskeho neba za hranice členských štátov; Bezpečnosť a ochrana 4. zdôrazňuje preto dôležitosť technickej pomoci a prístupových rokovaní ako prostriedku na dosiahnutie potrebného konsenzu s krajinami, ktoré nie sú členskými štátmi EÚ a EHP so zreteľom na dosiahnutie tohto cieľa; 5. trvá na tom, že všetky právne predpisy EÚ o bezpečnosti a ochrane a nariadenie Európskeho parlamentu a Rady (ES) č. 1107/2006 z 5. júla 2006 o právach zdravotne postihnutých osôb a osôb so zníženou pohyblivosťou v leteckej doprave [3] musia byť zahrnuté do operačnej prílohy dohody; 6. konštatuje, že riadenie letovej prevádzky je súčasťou dohody, čo je dôležitou skutočnosťou z hľadiska uplatňovania pravidiel jednotného európskeho neba, ako je napríklad rozvoj cezhraničných blokov vzdušného priestoru; 7. víta výhody recipročného a koherentného uplatňovania smernice Európskeho parlamentu a Rady 2004/36/ES z 21. apríla 2004 o bezpečnosti lietadiel tretích štátov používajúcich letiská Spoločenstva [4] všetkými zmluvnými stranami; 8. pripomína, že dosiahnutie cieľa jednotného európskeho neba znamená aj flexibilitu vzdušného priestoru, ktorá si vyžaduje inštitucionalizovanú spoluprácu medzi vojenskými a civilnými orgánmi v oblasti kontroly letovej prevádzky; Sociálne otázky 9. víta kľúčovú úlohu Európskej agentúry pre bezpečnosť letectva pri príprave odborníkov, vypracovávaní príručiek a poskytovaní technického poradenstva v partnerských krajinách, ako aj pri pomoci pri vytváraní mechanizmov vykonávania; 10. zdôrazňuje, že pri vykonávaní dohody sa musia dodržať príslušné právne predpisy EÚ v sociálnej oblasti; 11. konštatuje, že dohoda ustanovuje vykonávanie nariadenia Rady (EHS) č. 3922/91 zo 16. decembra 1991 o harmonizácii technických požiadaviek a správnych postupov v oblasti civilného letectva [5]; 12. pripomína, že záväzky prijaté v dohode musia byť včas plnené a Európskemu parlamentu musí byť predložená správa o dosiahnutých výsledkoch do 31. decembra 2008; 13. vyzýva Komisiu a Radu na zabezpečenie toho, aby uvedená dohoda zohľadňovala tieto kľúčové aspekty a aby sa vytvorili mechanizmy na monitorovanie v súvislosti s procesom vykonávania; * * * 14. poveruje svojho predsedu, aby toto uznesenie postúpil Rade a Komisii. [1] Zatiaľ neuverejnené v úradnom vestníku. [2] Ú. v. EÚ C 287 E, 24.11.2006, s. 84. [3] Ú. v. EÚ L 204, 26.7.2006, s. 1. [4] Ú. v. EÚ L 143, 30.4.2004, s. 76, smernica zmenená a doplnená nariadením (ES) č. 2111/2005 (Ú. v. EÚ L 344, 27.12.2005, s. 15). [5] Ú. v. ES L 373, 31.12.1991, s. 4, nariadenie naposledy zmenené a doplnené nariadením Európskeho parlamentu a Rady (ES) č. 1900/2006 (Ú. v. EÚ L 377, 27.12.2006, s. 176). --------------------------------------------------